b'\n_START_ARTICLE_\nSudski proces Griswold protiv Connecticuta\n_START_PARAGRAPH_\nSudski proces Griswold protiv Connecticuta je sudski proces iz 1965. godine, kojim je ameri\xc4\x8dki Vrhovni sud donio odluku, da ameri\xc4\x8dki Ustav brani pravo na privatnost. To je bila prijelomna sudska odluka, koja je dovela do dozvole prodaje kontracepcijskih pilula u SAD-u, \xc5\xa1to je do tada bilo zabranjeno._NEWLINE_Estelle Griswold bila je izvr\xc5\xa1na predsjednica udruge za kontrolu ra\xc4\x91anja "Planned Parenthood League of Connecticut". Zajedno s dr. C. Lee Buxton otvorila je kliniku za kontrolu ra\xc4\x91anja u ameri\xc4\x8dkoj saveznoj dr\xc5\xbeavi Connecticut. Uhi\xc4\x87ene su i ka\xc5\xbenjene zbog prodavanja kontracepcijskih pilula, \xc5\xa1to je tada bilo zabranjeno u Connecticutu. Pokrenule su sudski proces za ukidanje postoje\xc4\x87eg zakona. Sudski proces je s ni\xc5\xbeih sudova do\xc5\xa1ao sve do ameri\xc4\x8dkog Vrhovnog suda, koji je 7. lipnja 1965. godine poni\xc5\xa1tio dotada\xc5\xa1nji zakon, \xc5\xa1to je dovelo do dopu\xc5\xa1tanja prodaje i kori\xc5\xa1tenja kontracepcijskih pilula._NEWLINE_U SAD-u se 7. lipnja obilje\xc5\xbeava kao Dan pilule (eng. Pill Day). Tada udruge, koje se protive kontracepciji i poba\xc4\x8daju odr\xc5\xbeavaju demonstracije.'